ITEL มือขึ้น! คว้างานติดตั้งระบบมูลค่ากว่า 50 ล้านบาท
ITEL มือขึ้น! คว้างานติดตั้งระบบมูลค่ากว่า 50 ล้านบาท
14 ก.ย. 2559

แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า วันนี้จะมีการประกาศผลการประมูลงานจ้างเหมา ออกแบบ จัดหาพร้อมติดตั้งเคเบิลใยแก้วนำแสงเพื่อเสริมความมั่นคง (Protection) ระบบสื่อสัญญาณความเร็วสูง ของการไฟฟ้าส่วนภูมิภาค (กฟภ.) ตามประกวดราคาเลขที่ PEA-CDD-01/2016 มูลค่างานรวมทั้งสิ้น 52,670,000 บาท (ห้าสิบสองล้านหกแสนเจ็ดหมื่นบาท) รวมภาษีมูลค่าเพิ่ม
โดยบริษัท อินเตอร์ลิ้งค์ เทเลคอม จำกัด (มหาชน) หรือ ITEL เป็นผู้ชนะการประมูลโดยเสนอราคาต่ำสุด โดยคาดจะมีการลงนามสัญญาจ้างเหมาในเดือนตุลาคม 59 นี้ และมีกำหนดแล้วเสร็จภายใน 300 วัน นับจากวันลงนามในสัญญา